**MAŽEIKIŲ RAJONO SAVIVALDYBĖS**

**VISUOMENĖS SVEIKATOS BIURAS**

|  |
| --- |
| Biudžetinė įstaiga, Naftininkų g. 9, 89239 Mažeikiai. el. p. [mazeikiuvsb@gmail.com](mailto:mazeikiuvsb@gmail.com), http://www.mazeikiuvsb.lt |
| Duomenys kaupiami ir saugomi Juridinių asmenų registre, kodas 303189089 |

**2018 METŲ I KETVIRČIO MAŽEIKIŲ RAJONO SAVIVALDYBĖS IKIMOKYKLINIO UGDYMO ĮSTAIGŲ VAIKŲ**

**SERGAMUMO ATASKAITA**

Mažeikiai, 2018

**PRATARMĖ**

Mažeikių rajono savivaldybės visuomenės sveikatos biuro vykdoma ikimokyklinio ugdymo įstaigų vaikų visuomenės sveikatos stebėsenos veikla yra labai svarbi prižiūrint vaikų, lankančių ikimokyklinio ugdymo įstaigas, sveikatą. Ši vaikų sergamumo analizė padės atskleisti ir įvertinti vaikų sveikatos būklę pagal sezoniškumą, o ikimokyklinio ugdymo įstaigų visuomenės sveikatos priežiūros specialistams - kryptingai planuoti ir įgyvendinti sveikatos priežiūrą įstaigoje, taip padedant vaikams saugoti ir stiprinti sveikatą. Įstaigų administracijos darbuotojams informacija apie vaikų sergamumą parodys, kokios vaikų sveikatos problemos vyrauja jų įstaigoje, o tai gali tapti svariu motyvu aktyviau spręsti esamas ir pagal poreikį inicijuoti naujų sveikatos stiprinimo priemonių įgyvendinimą jų ugdymo įstaigoje.

***ANALIZĖS REZULTATAI***

Mažeikių rajono savivaldybės administracijos švietimo skyriaus duomenimis, nuo 2017 m. rugsėjo mėn., ikimokyklinio ugdymo įstaigas lankė 2 297 vaikai.

**1 lentelė. Vaikų skaičius pagal įstaigas**

|  |  |
| --- | --- |
| **Įstaigos** | **Vaikų skaičius** |
| Mažeikių m. l/d „Žilvitis“ | 223 |
| Mažeikių m. l/d. „Buratinas“ | 216 |
| Mažeikių m. l/d. „Gintarėlis“ | 178 |
| Mažeikių m. l/d. „Berželis“ | 153 |
| Mažeikių m. l/d. „Eglutė“ | 204 |
| Mažeikių m. l/d. „Delfinas“ | 226 |
| Mažeikių m. l/d. „Linelis“ | 164 |
| Mažeikių m. l/d. „Saulutė“ | 102 |
| Mažeikių m. l/d „Bitutė“ | 302 |
| Mažeikių m. l/d. „Pasaka“ | 227 |
| Mažeikių r. Viekšnių m. l/d. „Liepaitė“ | 116 |
| Mažeikių r. Sedos m. l/d. | 85 |
| Mažeikių r. Tirkšlių km. l/d. „Giliukas“ | 101 |
| **Viso** | **2 297** |

***Sausio mėn.***

Sausio mėn. užregistruoti 1 508 susirgimai (11 739 dėl ligos praleistos dienos). Vidutiniškai susirgimų atvejų skaičius, tenkantis 10 vaikų, sudarė 7 atvejus (51 dėl ligos praleistą dieną) (2 lentelė).

**2 lentelė. 2018 m. sausio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 958 | 43 | 156 | 7 |
| Lopšelis - darželis „Buratinas“ | 1 269 | 59 | 149 | 7 |
| Lopšelis - darželis „Gintarėlis“ | 968 | 54 | 111 | 6 |
| Lopšelis - darželis „Berželis“ | 1 185 | 77 | 134 | 9 |
| Lopšelis - darželis „Eglutė“ | 897 | 44 | 133 | 7 |
| Lopšelis - darželis „Delfinas“ | 1 328 | 59 | 174 | 8 |
| Lopšelis - darželis „Linelis“ | 604 | 37 | 70 | 4 |
| Lopšelis - darželis „Saulutė“ | 473 | 46 | 50 | 5 |
| Lopšelis - darželis „Bitutė“ | 1 338 | 44 | 195 | 6 |
| Lopšelis - darželis „Pasaka“ | 1 223 | 54 | 149 | 7 |
| Viekšnių lopšelis - darželis „Liepaitė“ | 540 | 47 | 73 | 6 |
| Sedos lopšelis - darželis | 506 | 60 | 69 | 8 |
| Tirkšlių darželis „Giliukas“ | 450 | 45 | 45 | 4 |
| **Viso** | **11 739** | **51** | **1 508** | **7** |

Susirgimų atvejų skaičius, tenkantis 10 vaikų, svyravo nuo 4 iki 9 atvejų. Lyginant su ikimokyklinio ugdymo įstaigų susirgimų vidurkiu, išsiskiria tik tris įstaigos - l./d. „Berželis“, l./d. „Delfinas“ ir Sedos l./d., kur susirgimų atvejų skaičius, tenkantis 10 vaikų, sudarė po 8-9 atvejus (1 pav.).

**1 pav. Sausio mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Vertinant pagal ligas, didžiausias sergamumas užregistruotas kvėpavimo sistemos ligomis – 1180 atvejų - 78,2 proc. visų ligų. Antroje vietoje buvo susirgimai vėjaraupiais - 186 atvejai (12,3 proc. visų ligų), trečioje - virškinimo sistemos ligos - 53 atvejai (3,5 proc. visų ligų) (2 pav.).

**2 pav. Sausio mėn. vaikų sergamumas pagal ligas, proc.**

Taip pat nemažą susirgimų atvejų skaičių sudarė kitos ligos - 35 atvejai (2,3 proc. visų ligų), akių ligos - 18 atvejų (1,2 proc. visų ligų) bei žarnyno infekcijos - 21 atvejis (1,4 proc.). Susirgimai ausų ligomis ir odos ir poodžio ligomis sudarė po 4 atvejus, urogenitalinės sistemos, nervų sistemos ligomis - po 2 atvejus. Užregistruoti po 2 gripo ir skarlatinos atvejai (2 pav.).

***Vasario mėn.***

Vasario mėn. užregistruota 1 596 susirgimai (13 345 dėl ligos praleistos dienos) - 88 atvejais daugiau, nei sausio mėn. Vidutiniškai susirgimų atvejų skaičius, tenkantis 10 vaikų, sudarė 7 atvejus (58 dėl ligos praleistos dienos) (3 lentelė).

**3 lentelė. 2018 m. vasario mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 1 042 | 47 | 165 | 7 |
| Lopšelis - darželis „Buratinas“ | 1 279 | 59 | 149 | 7 |
| Lopšelis - darželis „Gintarėlis“ | 884 | 50 | 115 | 6 |
| Lopšelis - darželis „Berželis“ | 966 | 63 | 114 | 7 |
| Lopšelis - darželis „Eglutė“ | 1 497 | 73 | 165 | 8 |
| Lopšelis - darželis „Delfinas“ | 1 403 | 62 | 163 | 7 |
| Lopšelis - darželis „Linelis“ | 1 020 | 62 | 114 | 7 |
| Lopšelis - darželis „Saulutė“ | 686 | 67 | 71 | 7 |
| Lopšelis - darželis „Bitutė“ | 1 363 | 45 | 180 | 6 |
| Lopšelis - darželis „Pasaka“ | 1 459 | 64 | 162 | 7 |
| Viekšnių lopšelis - darželis „Liepaitė“ | 706 | 61 | 85 | 7 |
| Sedos lopšelis - darželis | 467 | 55 | 52 | 6 |
| Tirkšlių darželis „Giliukas“ | 573 | 57 | 61 | 6 |
| **Viso** | **13 345** | **58** | **1 596** | **7** |

Susirgimo atvejų vidurkį šiek tiek viršijo l./d. „Eglutė - 8 atvejai/ 10 vaikų (3 pav.).

**3 pav. Vasario mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Daugiausiai ikimokyklinio ugdymo įstaigų vaikai sirgo kvėpavimo sistemos ligomis – 1420 atvejų, tai sudarė apie 90 proc. visų ligų, antroje vietoje buvo susirgimai gripu - 55 atvejai (3,4 proc. visų ligų), trečioje - susirgimai vėjaraupiais - 50 atvejų (3,1 proc. visų ligų). Užregistruoti 2 susirgimai skarlatina. Nervų sistemos susirgimų per visą mėnesį nebuvo registruota (4 pav.).

**4 pav. Vasario mėn. vaikų sergamumas pagal ligas, proc.**

***Kovo mėn.***

Kovo mėn. užregistruoti 1 379 susirgimų atvejai (10 805 dėl ligos praleistos dienos) - 217 atvejų mažiau nei vasario mėn. Susirgimų atvejų skaičius, tenkantis 10 vaikų, svyravo nuo 5 iki 7 atvejų. Vidutiniškai vienam vaikui teko 6 susirgimų atvejai, t.y. 47 dėl ligos praleistos dienos (4 lentelė).

**4 lentelė. 2018 m. kovo mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 987 | 44 | 143 | 6 |
| Lopšelis - darželis „Buratinas“ | 910 | 42 | 116 | 5 |
| Lopšelis - darželis „Gintarėlis“ | 666 | 37 | 88 | 5 |
| Lopšelis - darželis „Berželis“ | 890 | 58 | 101 | 7 |
| Lopšelis - darželis „Eglutė“ | 1 174 | 58 | 132 | 6 |
| Lopšelis - darželis „Delfinas“ | 1 279 | 57 | 150 | 7 |
| Lopšelis - darželis „Linelis“ | 790 | 48 | 99 | 6 |
| Lopšelis - darželis „Saulutė“ | 513 | 50 | 58 | 6 |
| Lopšelis - darželis „Bitutė“ | 1 258 | 42 | 193 | 6 |
| Lopšelis - darželis „Pasaka“ | 980 | 43 | 126 | 6 |
| Viekšnių lopšelis - darželis „Liepaitė“ | 544 | 47 | 69 | 6 |
| Sedos lopšelis - darželis | 380 | 45 | 54 | 6 |
| Tirkšlių darželis „Giliukas“ | 434 | 43 | 50 | 5 |
| **Viso** | **10 805** | **47** | **1 379** | **6** |

Didžiausias susirgimų atvejų skaičius, tenkantis 10 vaikų, užregistruotas l./d. „Delfinas“ ir l./d. „Berželis“ (po 7 atvejus/10 vaikų). Likusiose ikimokyklinio ugdymo įstaigose susirgimų atvejų skaičius, tenkantis 10 vaikų, sudarė po 5-6 atvejus (5 pav.).

**5 pav. Kovo mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Vertinant pagal ligas, didžiausias sergamumas užregistruotas kvėpavimo sistemos ligomis – 1149 atvejai, o tai sudarė 83 proc. visų ligų. Virškinimo sistemos ligos sudarė 53 atvejus (3,8 proc. visų ligų), žarnyno infekcijos ir kitos ligos - po 30-31 atvejį (2,2 proc. visų ligų), odos ir poodžio ligos bei akių ligos - po 10 atvejų, ausų ligos - 6 atvejai, urogenitalinės sistemos ligos - 4 atvejai ir 2 nervų sistemos ligų atvejai. Užregistruoti 58 susirgimai vėjaraupiais, 23 gripo atvejai ir 3 susirgimai skarlatina (6 pav.).

**6 pav. Kovo mėn. vaikų sergamumas pagal ligas, proc.**

Analizuojant I ketvirčio sergamumą, nustatyta, kad susirgimų kvėpavimo sistemos ligomis atvejai pasiskirstė tolygiai - šiek tiek dažniau sirgo vasario mėn., virškinimo sistemos ligomis dažniau sirgo sausio ir kovo mėn., odos ir poodžio ligomis - 2 kartus dažniau kovo mėn., akių ligomis - sausio mėn., ausų ligomis - šiek tiek dažniau vasario - kovo mėn. Susirgimai nervų sistemos ligomis užregistruoti tik sausio ir kovo mėn. Susirgimai kitomis ligomis apie 3 kartus dažniau užregistruoti sausio ir kovo mėn. Kas mėnesį tendencingai augo susirgimai urogenitalinės sistemos ligomis ir žarnyno infekcijomis (7 pav.).

**7 pav. 2018 m. I ketvirčio sergamumo dinamika pagal ligas, proc.**

Susirgimų vėjaraupiais daugiausia užregistruota sausio mėn., gripo atvejų - vasario mėn., o susirgimų skarlatina - kovo mėn. (7 pav.).

**APIBENDRINIMAS**

Apibendrinant atliktą 2018 m. I ketvirčio Mažeikių rajono savivaldybės ikimokyklinio ugdymo įstaigų vaikų sergamumo analizę, nustatyta, kad:

* iš viso užregistruoti 4 483 susirgimo atvejai, t.y. 35 889 dėl ligos praleistos dienos. Vidutiniškai per vieną mėnesį užregistruoti 1 494 susirgimo atvejai, t.y. 11 963 dėl ligos praleistos dienos. Vidutinė praleistų dienų trukmė sudarė 6,5 dienas;
* išsiskiria pagrindinės 2 vaikų sergamumo priežastys: kvėpavimo sistemos ligos ir virškinimo sistemos ligos;
* didžiausias vaikų sergamumas užregistruotas vasario mėn.;
* užregistruota 80 gripo atvejų, 7 skarlatinos atvejai ir 294 susirgimai vėjaraupiais.